## Carlos Mazón: “La Comunitat Valenciana es consolida com a referent nacional i internacional del ciclisme”

*** El president de la Generalitat destaca que el nostre territori “vibra amb este esport” i ha destacat el “gran planter de ciclistes”, així com les desgravacions fiscals per la pràctica esportiva**

**La Nucia.**

El president de la Generalitat, Carlos Mazón, ha destacat que la Comunitat Valenciana “es consolida com a referent nacional i internacional del ciclisme” durant l’acte de presentació dels equips que participen en el Criterium Internacional de la Nucia.

El cap del Consell  ha subratllat l’aposta de la Generalitat per l’esport i pels valors que transmet i ha enaltit la coordinació entre les diferents administracions públiques i l’organització del Criterium i Gran Fons 2024 per a la celebració d’esta cita ciclista que es desenrotlla durant el cap de setmana a la Nucia.

Carlos Mazón ha assenyalat que “la Comunitat Valenciana vibra amb el ciclisme” i ha destacat el “gran planter de ciclistes” en la nostra regió.

Així mateix, ha incidit en “la recuperació del Criterium per a la Comunitat Valenciana” i el posicionament de la nostra regió “com a destinació turística esportiva”, al mateix temps que ha recordat que la pràctica esportiva “ara desgrava per als alacantins, valencians i castellonencs” amb deduccions de fins a 150 euros pel 30 % dels gastos associats per practicar esport en la declaració de la renda.

Fecha: 26/10/2024